Document ID: 32003D0573

Απόφαση της Επιτροπής
της 31ης Ιουλίου 2003
για τροποποίηση της απόφασης 94/85/ΕΚ σχετικά με τις εισαγωγές νωπού κρέατος πουλερικών και της απόφασης 2000/609/ΕΚ σχετικά με τον καθορισμό των όρων υγείας για τις εισαγωγές νωπού κρέατος στρουθιονίδων όσον αφορά την Μποτσουάνα
[κοινοποιηθείσα υπό τον αριθμό Ε(2003) 2755]
(Κείμενο που παρουσιάζει ενδιαφέρον για τον ΕΟΧ)
(2003/573/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπού κρέατος πουλερικών από τρίτες χώρες(1), όπως τροποποιήθηκε τελευταία από την οδηγία 1999/89/EΚ(2), και ιδίως το άρθρο 9 παράγραφος 1,
Εκτιμώντας τα ακόλουθα:
(1) Με την απόφαση 94/85/EΚ(3), όπως τροποποιήθηκε τελευταία από την απόφαση 2001/733/EΚ(4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών.
(2) Η απόφαση 2000/609/ΕΚ της Επιτροπής(5), όπως τροποποιήθηκε τελευταία από την απόφαση 2000/782/ΕΚ(6), καθορίζει τους όρους υγείας των ζώων, δημόσιας υγείας και κτηνιατρικής πιστοποίησης για τις εισαγωγές κρέατος εκτρεφόμενων στρουθιονίδων.
(3) Από έλεγχο που διενεργήθηκε από την Επιτροπή, στη Μποτσουάνα, τον Μάιο 2001, προέκυψε ότι υπάρχουν στην Μποτσουάνα επαρκώς διαρθρωμένες και οργανωμένες κτηνιατρικές υπηρεσίες για τις στρουθιονίδες. Ωστόσο, η νομοθεσία της Μποτσουάνα δεν κάλυπτε πλήρως την απαίτηση για επίσημη κοινοποίηση σχετικά με την γρίπη των ορνίθων.
(4) Η Μποτσουάνα έχει τώρα τροποποιήσει τη νομοθεσία της προκειμένου να εξασφαλίσει την κοινοποίηση της γρίπης των ορνίθων στην αρμόδια αρχή.
(5) Θα πρέπει ως εκ τούτου να τροποποιηθεί η απόφαση 94/85/ΕΚ της Επιτροπής προκειμένου να προστεθεί η Μποτσουάνα στον κατάλογο του παραρτήματος της απόφασης. Χάριν σαφήνειας, το παράρτημα θα πρέπει να αντικατασταθεί ολόκληρο.
(6) Το παράρτημα της απόφασης 94/85/ΕΚ θα πρέπει να αναφέρει σαφώς πως η Μποτσουάνα έχει λάβει έγκριση μόνο για κρέας στρουθιονίδων.
(7) Θα πρέπει να τροποποιηθεί επίσης και το παράρτημα Ι της απόφασης 2000/609/ΕΚ προκειμένου να συμπεριληφθεί η Μποτσουάνα στον κατάλογο των εγκεκριμένων χωρών, οι οποίες επιτρέπεται να εξάγουν κρέας εκτρεφόμενων στρουθιονίδων στην Ευρωπαϊκή Ένωση. Χάριν σαφήνειας, το παράρτημα θα πρέπει να αντικατασταθεί ολόκληρο.
(8) Λόγω της υγειονομικής κατάστασης της Μποτσουάνα σχετικά με την ψευδοπανώλη των πτηνών, το παράρτημα Ι της απόφασης 2000/609/ΕΚ θα πρέπει να αναφέρει σαφώς πως θα πρέπει να χρησιμοποιείται το υπόδειγμα πιστοποιητικού "Β" για τις εισαγωγές κρέατος εκτρεφόμενων στρουθιονίδων από την Μποτσουάνα.
(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 94/85/ΕΚ αντικαθίσταται από το παράρτημα Ι της παρούσας απόφασης.
Άρθρο 2
Το παράρτημα Ι της απόφασης 2000/609/ΕΚ αντικαθίσταται από το παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 31 Ιουλίου 2003.

Labels: 3
17
18
6